CONSILIUL LOCAL AL MUNICIPIULUI CRAIOVA

HOTĂRÂREA NR. 6
Consiliul Local al Municipiului Craiova întrunit în şedinţa ordinară din data de 29.01.2009;

Având în vedere raportul nr.3924/2009 întocmit de Direcţia  Servicii Publice prin care se propune darea în gestiune directă către Regia Autonomă de Termoficare Craiova, a serviciului public de alimentare cu energie termică în sistem centralizat, respectiv producerea, transportul, distribuţia şi furnizarea energiei termice, în municipiul Craiova  şi rapoartele comisiilor de specialitate ale Consiliului Local al Municipiului Craiova nr.41, 42, 43, 45, 46/2009;  

În conformitate cu prevederile Legii nr.51/2006 privind serviciile comunitare de utilităţi publice, modificată şi completată de Ordonanţa de Urgenţă a Guvernului nr.13/2008 şi Legii nr.325/2006 privind alimentarea cu energie termică.
În temeiul art.36, alin.2, lit. d coroborat cu art.6, lit.a, pct.14, art.45, alin.1 şi art.61 alin.2 din Legea nr.215/2001, republicată, privind administraţia publică locală;

hotărĂŞte:

Art.1. Se aprobă darea în gestiune directă, către Regia Autonomă de Termoficare Craiova, a serviciului public de alimentare cu energie termică în sistem centralizat, respectiv producerea, transportul, distribuţia şi furnizarea energiei termice , în municipiul Craiova.

Art.2. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Servicii Publice   şi Regia Autonomă de Termoficare Craiova vor aduce la îndeplinire prevederile prezentei hotărâri. 
	   PREŞEDINTE DE ŞEDINŢĂ,
	          CONTRASEMNEZĂ,

	
	        SECRETAR,

	    Nicolae Sidor MARINESCU
	          Nicoleta MIULESCU

